ठेकेदार ने बंद कर दी नाली, घरों में भरा पानी
जिला अस्पताल परिसर के सरकारी क्वार्टर में रहने वाले लोगों के घरों से निकलने वाले पानी की निकासी बंद हो गई है। अस्पताल परिसर में बन रहे ट्रामा सेंटर के कारण नाली को बंद कर दिया गया है, जिससे सरकारी क्वार्टर के पास ही घरों से निकलने वाला गंदा पानी जमा हो रहा है। इस पानी के सड़ने से यहां पर रहने वाले कर्मचारी और उनके परिवारों को घरों में बैठना तक मुश्किल हो रहा है। साथ ही उसमें पनप रहे मच्छरों से लोग बीमार भी हो रहे है।
नाली बंद होने के बाद यह सरकारी कर्मचारी ठेकेदार के साथ ही अपने वरिष्ठ अधिकारियों को शिकायत कर चुके हैं, लेकिन ठेकेदार द्वारा पानी निकासी के लिए बंद की गई नाली को फिर से चालू नहीं कराया जा रहा है। जिला अस्पताल परिसर में स्वास्थ्य कर्मचारियों के रहने के लिए सरकारी क्वार्टर बने हुए हैं। इन क्वार्टरों के घरों से निकलने वाल गंदा पानी नालियों से होकर खेत में निकल जाता था, लेकिन अस्पताल परिसर में शुरू हुए ट्रामा सेंटर के निर्माण के बाद उक्त नाली को बंद कर दिया गया है, जिससे सरकारी क्वार्टरों से निकलने वाले गंदे पानी की निकासी पूरी तरह से अवरुद्ध हो गई है। यह पानी ब्लड बैंक के पीछे एकत्रित होकर सड़ रहा है। इस पानी के यहां पर एकत्रित होकर सड़ने से सरकारी क्वार्टर में रहने वाले स्वास्थ्य कर्मचारियों को काफी दिक्कतों का सामना करना पड़ रहा है।
ब्लड बैंक के पीछे जमा
हो रहा है गंदा पानी
अस्पताल परिसर में सरकारी क्वार्टर में रहने वाले स्वास्थ्य कर्मचारी बीएम शर्मा का कहना है कि अस्पताल परिसर में निर्माण कार्य चल रहा है। इस काम के चलते ठेकेदार ने सरकारी क्वार्टर के घरों से निकलने वाले गंदे पानी की निकासी तक बंद कर दी है। घरों से निकलने वाला गंदा पानी ब्लड बैंक के पीछे एकत्रित हो रहा है। यहां पर उस पानी के सड़ने से घराें में बैठना तक मुश्किल हो रहा है। यहां पर रहने वाले थोमस डेविड, डीके त्रिपाठी, ईलिम्मा इब्राहिम और आशा सिस्टर का कहना है कि नाली बंद होने से घरों से निकलने वाले पानी का बहाब रुक गया है। इसकी शिकायत उनके द्वारा अस्पताल प्रबंधन के साथ ही नगर पालिका के अधिकारियों से भी गई है, लेकिन पानी निकासी की कोई व्यवस्था नहीं की जा रही है। घरों के सामने भरे पानी से बीमारियां फैल रही हंै।
जिला अस्पताल के सरकारी क्वार्टर के घरों से निकलने वाले पानी की नाली काे कर दिया बंद। कर्मचारी हो रहे हैं परेशान
hin_Deva hin_Deva hin_Deva bho_Deva hin_Deva hin_Deva hin_Deva